**1. Құжаттың мақсаты және жалпы ережелер**

1.1. Инсайдерлік ақпаратқа қол жеткізу құқықтарының аражігін ажырату және мұндай ақпаратты инсайдерлердің заңсыз пайдалану мүмкіндігіне жол бермеу үшін «Қазмұнайгаз» ҰК АҚ ішкі бақылау қағидалары (бұдан әрі – Қағидалар) Қазақстан Республикасының заңнамасына, «ҚазМұнайГаз» ҰК АҚ (бұдан әрі - ҚМГ) Жарғысына, «Самұрық-Қазына» ұлттық әл-ауқат қоры» АҚ Корпоративтік басқару кодексіне, Листинг қағидаларына және Ұлыбританияның қаржылық қадағалау басқармасының басшылығындағы ашу және ашықтық қағидаларына, №596/2014 Нарықтық теріс пайдалану туралы регламентке (ЕО), «Астана» халықаралық қаржы орталығының актілеріне, Ақпаратты ашу саясатына және ҚМГ ішкі құжаттарына сәйкес әзірленді.

1.2. Қағидалардың мақсаты ҚМГ инсайдерлік ақпаратын пайдалану тәртібін, сондай-ақ транспаренттілікті қамтамасыз етуге және ақпаратты ашуға қатысты қолданылатын құқықтық және реттеуші талаптарға сәйкес Қоғамның өз міндеттемелерін сақтауын бақылау қағидаттарын, жүйесін белгілеу болып табылады.

1.3. Қағидалар корпоративтік веб-сайтта мемлекеттік, орыс және ағылшын тілдерінде орналастырылуға жатады, сондай-ақ инсайдерлерге олардың сұрауыы бойынша беріледі.

1.4. Қағидалармен реттелмеген мәселелер Қазақстан Республикасы заңнамасының және ҚМГ ішкі құжаттарының талаптарына сәйкес шешіледі.

1.5. Қағидалар заңнамалық базаның оны қабылдау күніндегі талаптарын көрсетеді. Егер заңнаманы өзгерту нәтижесінде Қағидалардың жекелеген тармақтары оған қайшы келсе, бұл тармақтар күшін жояды. Қағидаларға өзгерістер енгізілген сәтке дейін қолданыстағы заңнаманы және реттеушілік талаптарды басшылыққа алу қажет.

1.6. Қағидалар ҚМГ Директорлар кеңесі бекіткен күннен бастап қолданысқа енгізіледі.

**2. Қолдану саласы**

2.1. Осы Қағидалар ҚМГ инсайдерлік ақпаратын пайдалану кезінде қолданылады және мыналарды:

1) инсайдерлік ақпаратқа жататын ақпараттың тізбесін;

2) инсайдерлер тізімін жүргізу және өзекті күйде ұстау тәртібін;

3) адамдарды инсайдерлер тізіміне енгізу туралы хабардар ету тәртібі мен мерзімдерін және оларды осы тізімнен алып тастау тәртібін, заңнамада және реттеуші талаптарда және Қағидаларда көзделген шектеулер мен міндеттер туралы, инсайдерлік ақпаратты заңсыз пайдаланғаны үшін жауапкершілік туралы;

4) инсайдерлік ақпаратты ашу тәртібі мен мерзімдерін;

5) инсайдерлер болып табылатын жекелеген заңды тұлғалардың қызметтік жағдайына және еңбек міндеттеріне қарай инсайдерлік ақпаратқа қолжетімділігі бар олардың қызметкерлері туралы ақпаратты ҚМГ-ға ұсыну тәртібі мен мерзімдерін;

6) инсайдерлік ақпаратқа билік етуге және оны пайдалануға бақылауды жүзеге асыруға мүмкіндік беретін өзге де ережелерді қамтиды.

2.2. Осы Қағидалар ҚМГ инсайдерлік ақпаратына қолжетімділігі бар барлық тұлғаларға қолданылады.

2.3. Қағидалар барлық құрылымдық бөлімшелердің, лауазымды тұлғалардың және қызметкерлердің, сондай-ақ ҚМГ инсайдерлері деп танылған өзге де тұлғалардың қолдануы үшін міндетті болып табылады.

1. **Анықтамалар мен қысқартулар**

|  |  |
| --- | --- |
| **Қаржылық есептілік депозитарийі** | жылдық қаржылық есептілік және ұйымдар жыл сайын беріп отыратын аудиторлық есептер, ақционерлік қоғамдардың үлестес тұлғаларының тізімі сондай-ақ акционерлік қоғамдардың корпоративтік оқиғалары туралы ақпарат қамтылатын, пайдаланушылар үшін ашық қолжетімді электрондық деректер базасы. Қазақстан Республикасының Үкіметі қаржылық есептілік депозитарийін жүргізу жөніндегі қызметті жүзеге асыруға уәкілеттік берген «Ақпараттық-есептеу орталығы» АҚ; |
| **Лауазымды тұлға** | ҚМГ Директорлар кеңесінің және Басқармасының мүшелері, сондай-ақ ҚМГ Заңына, өзге де құқықтық актісіне немесе құжатына байланысты ҚМГ атынан сөз сөйлеуге уәкілетті өзге тұлға; |
| **Қор** | «Самұрық-Қазына» ұлттық әл-ауқат қоры» АҚ; |
| **Жабық кезең** | Қағидалардың 5.6-тармағында айқындалған, инсайдерлер болып табылатын жекелеген тұлғаларға ҚМГ бағалы қағаздарымен мәмілелерге тыйым салынатын уақыт кезеңі; |
| **Елеулі әсер** | ҚМГ бағалы қағаздарының және байланысты қаржы құралдарының нарықтық құнына ашылудан туындаған елеулі әсер; |
| **Инсайдерлік ақпарат**  | ҚМГ тікелей немесе жанама қатысты және көпшілікке қолжетімді болып табылмайтын, ашылуы ҚМГ бағалы қағаздарының нарықтық құнына және оның тиісті қаржы активтеріне елеулі әсер етуі мүмкін, кез келген анық ақпарат; |
| **ҚМГ**  | «ҚазМұнайГаз» ұлттық компаниясы» АҚ |
| **Корпоративтік веб-сайт**  | уәкілетті орган белгілеген талаптарға сай келетін және интернет желісінде мынадай мекенжайы бар ресми электрондық сайт: [www.kmg.kz](http://www.kmg.kz); |
| **Құпия ақпарат** | қызметтік, коммерциялық құпияны құрайтын, оның үшінші тұлғаларға белгісіз болуына байланысты нақты немесе әлеуетті коммерциялық құндылығы бар, оған заңды негізде еркін қол жетімділік жоқ және (немесе) оны ашу ҚМГ қолайсыз бәсекелестік жағдайға, дербес деректерге және Қазақстан Республикасының заңнамасымен қорғалатын өзге де құпияға әкелуі мүмкін ақпарат. Құпия ақпараттың тізбесі Жарғыға және ҚМГ өзге де ішкі құжаттарына сәйкес уәкілетті органның шешімімен бекітіледі. |
| **Корпоративтік оқиға** | акционерлер мен инвесторлардың мүдделерін қозғайтын және ашылуы Қазақстан Республикасының заңнамасында көзделген ҚМГ қызметіне елеулі әсер ететін оқиға; |
| **Басқару функцияларын жүзеге асыратын тұлға («БФЖТ»)** | инсайдерлік ақпаратқа тұрақты қол жеткізе алатын және ҚМГ-ның одан әрі дамуы мен іскерлік перспективаларына әсер ететін басқарушылық шешімдер қабылдау үшін өкілеттіктері бар ҚМГ-ның әкімшілік, басшы құрамының мүшелері немесе ҚМГ-ның басшылары; |
| **Бағалы қағаздар нарығында айла-шарғы жасау** | бағалы қағаздар нарығы субъектілерінің бағалы қағаздарға және өзге де қаржы құралдарына деген бағаны ұсыныс пен сұраныстың объективті арақатынасы нәтижесінде белгіленгеннен жоғары немесе төмен белгілеуге және (немесе) ұстап тұруға, бағалы қағаздармен немесе өзге де қаржы құралдарымен сауда жасау көрінісін жасауға және (немесе) инсайдерлік ақпаратты пайдалана отырып мәміле жасауға бағытталған іс-әрекеттері; |
| **аутстаффинг** | (ағылш. – «outstaffing» - штаттан тыс персонал) – компанияның/ұйымның провайдер-компанияның штатына олардың еңбек қатынастарын ресімдей отырып персоналды тарту. Бұл ретте қызметкер компания/ұйым регламенттеген лауазымдық міндеттерді орындайды, алайда оған қатысты жұмыс берушінің міндеттерін провайдер – компания орындайды; |
| **Жауапты құрылымдық бөлімше** | ҚМГ комплаенс қызметі; |
| **Қызметкер** **(осы Қағидалардың мақсаттары)** | ҚМГ-мен еңбек қатынастарында тұрған және еңбек шарты бойынша жұмысты тікелей орындайтын адам, сондай-ақ аутстаффинг. |
| **Ақпаратты ашу**  | ҚМГ-ның қызметі туралы ақпаратты, оның ішінде Қазақстан Республикасының заңнамасында, ҚМГ -ның Жарғысында, қор биржаларының қолданыстағы ережелерінде және қоғамның өзге де ішкі құжаттарында белгіленген көлемде, тәртіппен, тәсілдермен және нысандарда уақтылы жария ету. |
| **Бұқаралық ақпарат құралдары (БАҚ)** | мерзімді баспа басылымы, теле-, радиоарна, кинодокументалистика, аудиовизуалды жазба және интернет-ресурстарды қоса алғанда, ақпаратты мерзімді немесе үздіксіз жария таратудың өзге де нысаны; |
| **Уәкілетті орган** | Қазақстан Республикасында бағалы қағаздар нарығын реттеуді жүзеге асыратын мемлекеттік орган; |
| **БАҚ** | бұқаралық ақпарат құралдары (мерзімді баспасөз басылымдары, корпоративтік веб-сайт және т.б.); |
| **ҚМГ бағалы қағаздары**  | акциялар, облигациялар, сондай-ақ эмитенті ҚМГ болып табылатын туынды бағалы қағаздар. |
| **MAR (Market Rules)** | 2014 жылғы 16 сәуірдегі № 596/2014 Теріс пайдалану туралы ереже (ЕО) |

1. **Жауапкершілік**

4.1. ҚМГ құрылымдық бөлімшелерінің басшылары мыналар үшін жауапты болады:

1) инсайдерлер тізіміне енгізу және инсайдерлер тізімінен шығару үшін комплаенс қызметіне ұсынылатын ақпараттың толықтығы, дұрыстығы және уақтылығы;

2) Қазақстан Республикасының заңнамасында, Қағидаларда және ҚМГ-ның басқа да ішкі құжаттарында белгіленген инсайдерлік ақпаратты ашу тәртібін, шарттарын және мерзімдерін сақтау.

4.2. Комплаенс қызметі инсайдерлік ақпаратқа қол жеткізу құқықтарының аражігін ажыратуға және инсайдерлердің мұндай ақпаратты заңсыз пайдалану мүмкіндігіне жол бермеуге бағытталған төмендегі іс-шаралардың жүзеге асырылуына жауапты болады:

1) ҚМГ құрылымдық бөлімшелерінің басшылары ұсынатын мәліметтер негізінде инсайдерлер тізімін жасау және уақтылы өзектендіру;

2) қор биржаларына және уәкілетті органға инсайдерлер тізімін уақтылы ұсынуды қамтамасыз ету (олардың сұрау салуы бойынша);

3) адамдарды инсайдерлер тізіміне енгізу туралы, оның ішінде жабық кезең туралы хабардар ету.

4) инсайдерлер тізімінен шығару туралы адамдарды хабардар ету.

4.3. Инсайдерлер инсайдерлік ақпарат және Қағидалар бөлігінде Қазақстан Республикасының заңнамасын бұзғаны үшін Қазақстан Республикасының заңдарында көзделген жауаптылықта болады.

4.4. ҚМГ инсайдерлік ақпаратты пайдаланғаны, жария еткені, таратқаны немесе өзге де өңдегені үшін кінәлі инсайдерлерден көрсетілген заңсыз іс-әрекеттермен ҚМГ келтірген залалды өтеуді талап етуге құқылы.

**5. Процестің сипаттамасы**

**5.1. Инсайдерлік ақпарат тізімі**

Осы Қағидаларға KMG-F-2155.3-47/KMG-PR-2150.3-47 нысанда көрсетілген тізбеге енгізілген ақпарат инсайдерлік ақпарат болып табылады.

5.1.1. Келесі ақпарат инсайдерлік ақпарат болып табылады:

1) Қоғамға елеулі әсер етуі мүмкін оқиғалар мен мән-жайлардың өзгерістері бойынша ақпарат;

2) қызметтің нәтижелері туралы кез келген кезеңдік есептерді қоса алғанда, Қоғамның өткен немесе ағымдағы уақытта қызметін жүргізу туралы ақпарат, сол сияқты Қоғамның Қоғамға елеулі әсер етуі мүмкін кез келген жоспарларын қоса алғанда, болашақта қызметті жүргізуге қатысты Қоғамның болжамдарындағы өзгерістер туралы ақпарат Елеулі әсерді айқындау жөніндегі нұсқаулық осы Қағидаларға KMG-F-3933.2-47/KMG-PR-2150.3-47 нысанда жазылған;

3) басынан аяғына дейін барлық кезеңдерде жобалар мен мәмілелер (мұнай-газ активтеріне үлестерді немесе құқықтарды сатып алуға, айырбастауға және иеліктен шығаруға, бірлескен кәсіпорындар мен консорциумдарды құруға немесе тоқтатуға, мұнай-газ активтеріне қатысты мәмілелер бойынша қаржыландыру мен коммерциялық шарттарға қатысты қоса алғанда) және стратегиялық сипаттағы оқиғалар туралы ақпарат.

**5.2. Инсайдерлерді анықтау. Инсайдерлер тізімін жүргізу және жаңарту тәртібі**

5.2.1. Келесі тұлғалар инсайдерлер болып танылады:

1) БФЖТ және өзінің қызметтік жағдайы мен лауазымдық міндеттеріне байланысты инсайдерлік ақпаратқа қолжетімділігі бар қызметкерлер;

2) ҚМГ дауыс беретін акцияларының 10 (он) немесе одан да көп пайызын иеленуіне, пайдалануына және (немесе) билік етуіне байланысты инсайдерлік ақпаратқа тікелей немесе жанама түрде қол жеткізе алатын тұлғалар, сондай-ақ осындай тұлғалардың қызметкерлері;

3) аудиторлық ұйым, бағалаушы, бағалы қағаздар рыногының кәсіби қатысушылары және талаптарында инсайдерлік ақпаратты ашу көзделген, жасалған шартқа (оның ішінде ауызша) сәйкес ҚМГ қызмет көрсететін басқа да тұлғалар;

4) тізіміне ҚМГ шығарған (ұсынылған) бағалы қағаздар (туынды қаржы құралдары) енгізілген сауда-саттықты ұйымдастырушы;

5) сауда жүйесінде ҚМГ-ның бағалы қағаздарымен және өзге де қаржы құралдарымен мәмілелер жасалатын қор биржасы директорлар кеңесінің және листинг комиссиясының мүшелері;

6) өздеріне берілген функциялар мен өкілеттіктерге қарай инсайдерлік ақпаратқа қолжетімділігі бар уәкілетті органның, Қазақстан Республикасы Ұлттық Банкінің және оның ведомстволарының қызметкерлері, мемлекеттік қызметшілер;

7) ҚМГ және Қағиданың 5.2.1. бабының 2), 3), 4) тармақшаларда көрсетілген, өздеріне берілген өкілеттіктерге орай инсайдерлік ақпаратқа қол жеткізе алатын ұйымдар мүшелері болып табылатын Қоғамдық бірлестіктер мен кәсіптік ұйымдар;

8) Қағиданың 5.2.1. бабының 2), 3), 4) және 7) тармақшаларда көрсетілген, өзінің қызметтік жағдайына және еңбек міндеттеріне байланысты инсайдерлік ақпаратқа қолжетімділігі бар ұйымдардың қызметкерлері;

9) Қағиданың 5.2.1. бабының 1) – 8) тармақшаларда көрсетілген тұлғалардан инсайдерлік ақпарат алған тұлғалар.

5.2.2. Инсайдерлер тізіміне енгізілетін тұлғалар бойынша ақпаратты ҚМГ құрылымдық бөлімшелері жауапты құрылымдық бөлімшеге осындай тұлғалармен құқықтық қатынастар туындаған күннен бастап 3 (үш) жұмыс күні ішінде береді.

5.2.3. Инсайдер болып табылатын қызметкермен еңбек шарты бұзылған кезде ҚМГ құрылымдық бөлімшелері еңбек шарты бұзылған күннен бастап 3 (үш) жұмыс күні ішінде жауапты бөлімшеге осындай ақпаратты ұсынады.

5.2.4. Инсайдерлік ақпаратқа билік ету мен пайдалануды бақылауды қамтамасыз ету мақсатында Жауапты құрылымдық бөлімше Қағидаларға KMG-F-2154.3-47/KMG-PR-2150.3-47 нысанға сәйкес нысан бойынша осы Қағидалардың 5.2.1. бабының 1) – 4) тармақшаларында көрсетілген Инсайдерлердің тізімін жасайды және жүргізеді. Инсайдерлер тізіміне тізімнің екі түрі кіреді:

1) Инсайдерлер тізіміндегі Инсайдерлердің тұрақты бөлімі өз міндеттерін әдеттегі орындау барысында Инсайдерлік ақпаратқа тұрақты қол жеткізе алатын барлық БФЖТ мен Қағидаларға сәйкес қызметкерлерді, ҚМГ консультанттарын немесе мердігерлерін қамтуға тиіс.

2) нақты мәмілеге немесе нақты оқиғаға қатысты Инсайдерлер тізімінің бөлімі – нақты мәселеге қатысты инсайдерлік ақпаратқа арнайы (тұрақты емес) рұқсаты бар Қоғамның барлық қызметкерлерін, ҚМГ консультанттарын немесе мердігерлерін қамтуға тиіс.

5.2.5. Инсайдерлер тізімі жыл сайын қайта қаралуы керек және кез келген жағдайда келесі жағдайларда қажет болған жағдайда уақытылы жаңартылуы керек:

1) Инсайдерлер тізіміне енгізілген тұлғаның себебі өзгерген кезде инсайдерлер тізімінде қалады;

2) инсайдерлік ақпаратқа қол жеткізе алатын және Инсайдерлер тізіміне енгізілуі керек жаңа адам пайда болған кезде;

3) адам инсайдерлік ақпаратқа қол жеткізуді тоқтатқан кезде және инсайдерлер тізімінен шығарылуы мүмкін.

5.2.6. Жауапты құрылымдық бөлімше Инсайдерлер тізімін ол жасалған немесе жаңартылған күннен бастап кемінде 5 (бес) жыл бойы сақтауы тиіс.

5.2.7. БФЖТ және Қызметкерлер Қағидаларға сәйкес мыналарға құқылы емес:

1) ҚМГ бағалы қағаздарымен (туынды қаржы құралдарымен) мәмілелер жасау кезінде инсайдерлік ақпаратты пайдалану;

2) Қазақстан Республикасының заңнамасында көзделген жағдайларды қоспағанда, Инсайдерлік ақпаратты үшінші тұлғаларға беруге немесе үшінші тұлғалар үшін қолжетімді етуге;

3) инсайдерлік ақпаратқа негізделген ҚМГ бағалы қағаздарымен мәмілелер жасау туралы ұсынымдарды үшінші тұлғаларға беруге.

Уәкілетті органның талабы бойынша Комплаенс қызметі осы талапта көрсетілген мерзімде инсайдерлер тізімін ұсынуды қамтамасыз етеді.

**5.3. Адамдарды инсайдерлер тізіміне енгізу және тізімнен шығару туралы хабардар ету тәртібі**

5.3.1. Инсайдерлердің инсайдерлік ақпаратты заңсыз пайдалану мүмкіндігін болдырмау мақсатында Жауапты құрылымдық бөлімше осы Қағидаларға KMG-F-4633.1-47/KMG-PR-2150.3-47 нысаны бойынша тиісті тұлғаларды жазбаша хабардар етуді қамтамасыз етеді:

1) инсайдерлердің, оның ішінде ҚМГ қаржылық есептілігіне қолжетімділігі бар тұлғалардың тізіміне енгізу туралы;

2) шектеулер туралы (жеке және заңды тұлғалар үшін);

3) заңнамада және Қағидаларда көзделген міндеттер туралы (заңды тұлғалар үшін);

4) инсайдерлік ақпаратты заңсыз пайдаланғаны үшін жауапкершілік туралы;

5) жабық кезеңде ҚМГ бағалы қағаздарымен мәмілелер жасауға тыйым салу туралы.

5.3.2. Жауапты құрылымдық бөлімше инсайдерлер тізіміне енгізілген тұлғаларды олардың инсайдерлер тізіміне енгізілгені (шығарылғаны) туралы, осындай Инсайдерлерге хабарлама жіберу арқылы заңнама мен осы Қағидалардың талаптары туралы хабардар етуі тиіс.

5.3.3. Адамды KMG-F-4633.1-47/KMG-PR-2150.3-47 немесе KMG-F-4634.1-47/KMG-PR-2150.3-47 нысандары бойынша инсайдерлер тізіміне енгізу немесе одан шығару туралы хабарламалар тиісінше жауапты бөлімше осындай адамды инсайдерлер тізіміне енгізу немесе оны Инсайдерлер тізімінен шығару үшін негіз туындаған күннен бастап 5 (бес) жұмыс күні ішінде ҚМГ электрондық поштасы /немесе қағаз жеткізгіштегі инсайдердің жеке электрондық немесе пошталық мекенжайына жібереді.

5.3.4. Инсайдер инсайдерлер тізіміне (KMG-F-4633.1-47/KMG-PR-2150.3-47) енгізу туралы хабарламаны алған күннен бастап 2 (екі) жұмыс күні ішінде оны толтырады және хабарламаның түпнұсқасын қағаз жеткізгіште жауапты бөлімшеге береді.

5.3.5. Жауапты бөлімшеде Инсайдердің мәліметтерді ұсынбауы себебінен Инсайдердің электрондық, пошталық мекенжайлары туралы деректер болмаған жағдайда, мұндай мәліметтерді жауапты бөлімшенің сұрау салуы бойынша адам ресурстарын басқару департаменті береді.

**5.4. Инсайдерлердің міндеттері. Инсайдерлік ақпараттың құпиялылығын қамтамасыз ету. Инсайдерлер үшін шектеулер**

5.4.1. Инсайдерлік ақпарат ашылғанға дейін құпия болып табылады.

5.4.2. Инсайдерлік ақпаратқа рұқсаты бар ҚМГ лауазымды тұлғалары мен қызметкерлері:

1) өздерінің қызметтік міндеттерін орындау үшін осы ақпарат талап етілмейтін ҚМГ-ның өзге де қызметкерлері, сондай-ақ үшінші тұлғалар тарапынан инсайдерлік ақпаратқа қол жеткізуді шектеу үшін қажетті шаралар қабылдауды қамтамасыз етуге міндетті;

2) инсайдерлік ақпаратқа қол жеткізуге құқығы бар тұлға мәртебесін жоғалтқан кезде қағаз және электрондық тасығыштарда инсайдерлік ақпараты бар, оның иелігіндегі барлық ақпарат тасығыштарды тікелей басшыға беру, бұл ретте ҚМГ-ның ұйымдастыру техникасы мен өзге де мүлкі ҚМГ-ның ішкі құжаттарында белгіленген тәртіппен беріледі.

5.4.3. ҚМГ қызметкерлері өздеріне белгілі болған кез келген мынадай:

1) лауазымдық міндеттеріне сәйкес ашуға жатпайтын, бірақ оларға үшінші тұлғалардан белгілі болған ҚМГ-ның инсайдерлік ақпараты туралы;

2) инсайдерлік ақпаратқа құқығы жоқ тұлғалардың қол жетімділігі туралы;

3) ҚМГ инсайдерлік ақпаратын заңсыз пайдалану, оның ішінде ҚМГ инсайдерлік ақпаратын ҚМГ қызметкерлерінің, ҚМГ инсайдерлерінің, ҚМГ серіктестерінің өз мүдделерінде, сондай-ақ жоғарыда көрсетілген тұлғалардың кез келген туыстарының мүдделерінде пайдалану туралы фактілерді өздерінің тікелей басшылары мен Жауапты құрылымдық бөлімшенің назарына дереу жеткізуге міндетті.

5.4.4. Инсайдерлік ақпаратты рұқсатсыз ашу не инсайдерлік ақпаратты қамтитын құжаттарды (ақпарат тасығыштарды) жоғалту қаупі немесе фактісі анықталған кезде инсайдер – ҚМГ қызметкері өзінің тікелей басшысына дереу хабарлауға міндетті, ол өз кезегінде бұл туралы Жауапты құрылымдық бөлімшеге дереу хабарлайды.

5.4.5. Инсайдерлік ақпаратқа қол жеткізе алатын ҚМГ қызметкерлері инсайдерлік ақпаратқа қол жеткізе алмайтын адамдардың қатысуымен инсайдерлік ақпаратқа қатысты талқылауды жүргізбеуі тиіс.

5.4.6. ҚМГ құрылымдық бөлімшелерінің инсайдерлік ақпараттың тиісті құпиялылық режимін сақтауы үшін қажетті ұйымдастырушылық-техникалық жағдайларды ҚМГ қамтамасыз етеді, оның ішінде:

1) еңбек және азаматтық-құқықтық шарттардағы тиісті талаптар;

2) ақпаратты жоғалтудан және/немесе оған рұқсатсыз, оның ішінде байланыс арналары арқылы қол жеткізуден сақтайтын Инсайдерлік ақпараттың құпиялылығын қорғаудың ақпараттық-техникалық жүйелері мен құралдарының болуы;

3) басқа да орынды шаралар.

5.4.7. Өз қызметінде инсайдерлік ақпаратты пайдаланатын ҚМГ құрылымдық бөлімшелері инсайдерлік ақпараттың тиісті құпиялылық режимін қамтамасыз ететін жағдайларда инсайдерлік ақпаратты сақтауды жүзеге асыруға тиіс.

5.4.8. Инсайдерлік ақпаратқа қол жеткізу құқығы жоқ, бірақ оған іс жүзінде қол жеткізген адамдар:

1) онымен танысуды тоқтатуға;

2) инсайдерлік ақпараттың құпиялылығын сақтау бойынша толық шаралар қабылдауға;

3) инсайдерлік ақпаратты тарату немесе ұсыну мүмкіндігін болдырмауға міндетті.

5.4.9. ҚМГ басқа жеке және заңды тұлғалармен өзара қарым-қатынастарда Қазақстан Республикасының заңнамасында, осы Қағидаларда және ҚМГ-ның өзге ішкі құжаттарында көзделген тәртіппен құпия және инсайдерлік ақпаратты қорғауды жүзеге асырады.

5.4.10. ҚМГ құпия ақпаратына үшінші тұлғаларға құпиялылық және/немесе ҚМГ қызметін қамтамасыз ету, сондай-ақ ҚМГ заңнама талаптарын сақтау мақсаттары үшін тиісті келісім жасау шарттарында рұқсат берілуі мүмкін.

**5.5. Инсайдерлер болып табылатын жекелеген заңды тұлғалардың міндеттері**

Қағидалардың 5.2.1-тармақтың 2), 3), 4) және 7) тармақшаларында көрсетілген заңды тұлғалар:

1) осы заңды тұлғалар оларға қатысты инсайдерлер деп танылған, өзінің қызметтік жағдайына және еңбек міндеттеріне қарай ҚМГ инсайдерлік ақпаратына қолжетімділігі бар өз қызметкерлерінің тізімін жүргізуге;

2) осы заңды тұлғалар өздеріне қатысты танылған инсайдерлердің инсайдерлік ақпаратты пайдалануына тыйым салу бөлігінде заңнаманың талаптары туралы өз жұмыскерлерін хабардар етуге;

3) осы заңды тұлғалар өздеріне қатысты инсайдерлер деп танылған ҚМГ-ға өзінің қызметтік жағдайы мен еңбек міндеттеріне байланысты эмитенттердің инсайдерлік ақпаратына электрондық пошта арқылы /немесе қағаз жеткізгіште ҚМГ почта мекенжайына қол жеткізе алатын өз қызметкерлері туралы инсайдерлер тізімін жасаған/өзектендірген күннен бастап 5 (бес) жұмыс күні ішінде хабардар етуге міндетті.

**5.6. Жабық кезең. Тыйым салу кезеңінің басталу және аяқталу күні туралы инсайдерлерді хабардар ету тәртібі. Тыйым салу кезеңінде ҚМГ бағалы қағаздарымен мәмілелер**

5.6.1. Бағалы қағаздар нарығында айла-шарғы жасауды, оның ішінде инсайдерлік ақпаратты пайдалана отырып айла-шарғы жасауды болдырмау мақсатында ҚМГ жабық кезең белгіленеді.

Жабық кезең деп:

1) тиісті жылдық қаржы кезеңінің соңынан бастап ҚМГ-нің жылдық қаржылық нәтижелері туралы хабарламаның шығарылу уақытына дейінгі және оны қоса алғанда немесе мұндай хабарлама болмаған жағдайларда ҚМГ-ның бағалы қағаздарымен мәмілелер жөніндегі саясатына сәйкес жыл сайынғы қаржылық есептің жариялану уақытына дейінгі және оны қоса алғанда кезең;

2) тиісті қаржы жартыжылдығының соңынан бастап ҚМГ-ның қаржылық нәтижелері туралы хабарламаны шығару уақытына дейінгі және оны қоса алғанда немесе мұндай хабарлама болмаған жағдайларда бағалы қағаздармен мәмілелер жөніндегі саясатқа сәйкес жартыжылдық қаржылық есепті жариялау уақытына дейінгі және оны қоса алғанда кезең;

3) тиісті тоқсанның соңынан бастап ҚМГ-ның тоқсандық қаржылық нәтижелері туралы хабарламаны шығару уақытына дейінгі және қоса алғанда немесе мұндай хабарлама болмаған жағдайда тоқсандық қаржылық есепті жариялау уақытына дейінгі және қоса алғанда кезең.

5.6.2. БФЖТ және инсайдерлік ақпаратқа рұқсаты бар ҚМГ қызметкерлеріне осы кезеңде ҚМГ-ның ішкі құжаттарында көзделген жағдайларды қоспағанда, ҚМГ бағалы қағаздарымен мәмілелер жасауға тыйым салынады.

5.6.3. ҚМГ тыйым салудың арнайы кезеңін белгілей алады. Арнайы тыйым салу кезеңдерінің басталу күні мен аяқталу күні туралы хабарландыруды ҚМГ органының инсайдерлік ақпаратты ашуды кейінге қалдыру туралы шешімдерінің негізінде және кейінге қалдыру туралы өтініш (holding announcement) жасалмаған кезде Жауапты құрылымдық бөлімше жібереді.

* 1. **Инсайдерлік ақпаратты ашу тәртібі мен мерзімдері**

5.7.1. ҚМГ инсайдерлік ақпаратын ашу Қазақстан Республикасының заңнамасында, ҚМГ Жарғысында, Қағидаларда және ҚМГ-ның өзге де ішкі құжаттарында белгіленген тәртіппен, шарттарда және мерзімдерде жүзеге асырылады.

5.7.2. Инсайдерлік ақпаратты келесі жолдармен ашуға болады:

1) БАҚ-та жариялау;

2) корпоративтік веб-сайтта орналастыру <http://www.kmg.kz>;

3) қаржылық есептілік депозитарийінің интернет-ресурсында, сондай-ақ ҚМГ бағалы қағаздары айналысқа түсетін уәкілетті реттеуші қызметтер және (немесе) қор биржалары органдары арқылы ақпаратты орналастыру;

4) Қоғамның <https://munailymeken.kz/>корпоративтік газетіне орналастыру;

5) ҚМГ ресми аккаунттарының беттерінде әлеуметтік желілерде орналастыру;

6) ҚМГ уәкілетті тұлғаларының мүдделі тұлғалармен сұхбаттары, баспасөз конференциялары және кездесулері;

7) инвесторлардың, талдаушылардың және бұқаралық ақпарат құралдары өкілдерінің ҚМГ-ға баруын ұйымдастыру.

5.7.3. ҚМГ өзінің акционерлері мен инвесторларына корпоративтік оқиғалар туралы, оның ішінде Қоғамның Директорлар кеңесі қабылдаған шешімдер және ҚМГ қызметі туралы ақпаратты Қазақстан Республикасының заңнамасында, қолданылатын листингтік талаптарда және ҚМГ Жарғысында, осы Қағидаларда және ҚМГ-ның басқа да ішкі құжаттарында көзделген тәртіппен, мерзімде, көлемде, нысан бойынша және тәсілдермен жеткізеді.

Ашу мерзімі Қазақстан Республикасының заңнамасында және (немесе) сауда-саттықты ұйымдастырушылардың қағидаларында айқындалмаған өзге инсайдерлік ақпарат, егер мұндай ақпаратты заңсыз тарату немесе жария ету ҚМГ бағалы қағаздары (туынды қаржы құралдары) құнының өзгеруіне немесе оның қызметіне ықпал етсе, ҚМГ-ның қысқа мерзімде ашылуына жатады.

**5.8. Инсайдерлер Қазақстан Республикасы заңнамасының және Қағидалардың бұзығанын анықтаған кездегі ден қою шаралары**

Инсайдерлер Қазақстан Республикасының заңнамасын және Қағидаларды бұзғанын анықтаған кезде ҚМГ-да мынадай шаралар қолданылуы мүмкін (қоса алғанда, бірақ онымен шектелмей):

1) кінәлі тұлғаларды немесе инсайдерлік ақпараттың шығу көзін анықтау мақсатында қызметтік тергеу жүргізу;

2) Бағалы қағаздар нарығында айла-шарғы жасау мақсатында жасалған мәмілені тану мақсатында ҚМГ бағалы қағаздарымен мәміле туралы ақпаратты уәкілетті органға жіберу;

3) олар ҚМГ-ның ішкі құжаттарына және Қазақстан Республикасының еңбек заңнамасына сәйкес қолданылуы мүмкін жағдайларда тәртіптік жазаға тарту;

4) инсайдердің іс-әрекеттерімен ҚМГ келтірген материалдық нұқсанды және/немесе іскерлік беделге келтірілген зиянды өтеу бойынша;

5) өзге де жол берілетін шаралар.

**6. Процесс өлшемшарты**

ҚМГ-да инсайдерлердің өзекті тізімінің болуы және олар туралы мәліметтерді уәкілетті органға және қор биржаларына уақтылы ұсыну (олардың сұратуы бойынша).

1. **Құжаттарға сілтеме**

|  |  |
| --- | --- |
| 2003 жылғы 13 мамыр № 415-II | «Акционерлік қоғамдар туралы» Қазақстан Республикасының Заңы |
| 2003 жылғы 2 июля шілде № 461-II | «Бағалы қағаздар нарығы туралы» Қазақстан Республикасының Заңы; |
| 2019 жылғы 26 шілдедегі №124 | Эмитенттің қызметіне қатысты және жалпыға қолжетімді болып табылмайтын ақпаратты ашу қағидалары мен шарттарын бекіту туралы Қазақстан Республикасы Ұлттық Банкі Басқармасының қаулысы |
| 2012 жылғы 05 қарашасындағы №1403 | «Самұрық-Қазына» ұлттық әл-ауқат қоры» АҚ корпоративтік басқару кодексі |
| «ҚазМұнайГаз» ҰК АҚ Жалғыз акционерінің 22.04.2016 ж. шешімі (№13/16 хаттама) | «ҚазМұнайГаз» ҰК АҚ Жарғысы |
| 2001 жылғы 1 желтоқсан  | 2000 жылғы Қаржылық қызметтер мен нарықтар туралы акт (қаржылық қадағалау басқармасының басшылығындағы ақпаратты ашу және ашықтық қағидаларын қоса алғанда) |
| 2000 жылғы 14 маусым | Қаржылық қадағалау басқармасының басшылығындағы листинг қағидалары (Ұлыбритания) |
| 2014 жылғы 16 сәуір | № 596/2014 Нарықтық теріс пайдалану туралы регламент (ЕО) |
| 2016 жылғы 17 мамыр | Комиссияның № 2016/960 Делегатталған регламенті (ЕО); |
| 2016 жылғы 17 мамыр | Комиссияның № 2016/959 Атқарушы регламенті (ЕО); |
| 2017 жылғы 17 қазан № FR0003 | Астана халықаралық қаржы орталығының нарықтық теріс пайдаланушылықтары туралы қағидалар (AIFC Market Rules); |
|  | «ҚазМұнайГаз» ҰК АҚ бағалы қағаздармен мәмілелер бойынша саясат |

**8. Жазбалар нысандары**

|  |  |
| --- | --- |
| KMG-F-2154.3-47/KMG-PR-2150.3-47 | Инсайдерлер тізімі |
| KMG-F-2155.3-47/KMG-PR-2150.3-47 | Ақпаратты ашу жөніндегі міндеттемелердің тізбесі |
| KMG-F-3933.2-47/KMG-PR-2150.3-47 | ҚМГ Бағалы қағаздарының бағасына Елеулі әсерді айқындау жөніндегі басшылық |
| KMG-F-4633.1-47/KMG-PR-2150.3-47 | ҚМГ инсайдерлер тізіміне енгізу туралы жеке тұлғаның хабарламасы |
| KMG-F-4634.1-47/KMG-PR-2150.3-47 | Инсайдерлер қатарынан шығару туралы жеке тұлғаның хабарламасы |

**9. Блок-схема**

|  |  |
| --- | --- |
| **Процеске кіру:** | **ҚМГ инсайдерлік ақпаратпен жұмыс істеу тәртібін белгілеу қажеттілігі** |
| **Блок схема** | **Іс-қимыл** | **Кім орындауды** | **Жазба** |
| 11**1** | ҚМГ жауапты құрылымдық бөлімшесіне инсайдерлер туралы ақпарат беру (5.2.4-тармақшасы)  | Құрылымдық бөлімше  | ЭҚЖ-дағы қызметтік жазбасы |
| **2** | Инсайдерлер тізімін жасау және оны өзектендіру (5.2.4-тармақша) | Жауапты құрылымдық бөлімше | KMG-F-2154.3-47/ PR-2150.3-47 |
| **3** | Уәкілетті органға және қор биржаларына инсайдерлер туралы ақпарат беру (5.2.4-тармақша) | Жауапты құрылымдық бөлімше | KMG-F-2154.3-47/ PR-2150.3-47 |
| **4** | Инсайдерлер тізіміне енгізу туралы тұлғаларды, оның ішінде ҚМГ қаржылық есептілігіне қолжетімділігі бар тұлғаларды хабардар ету (5.3-тармақ) | Жауапты құрылымдық бөлімше | KMG-F-4633.1-47/ PR-2150.3-47 |
| **5** | Тыйым салу кезеңінде ҚМГ бағалы қағаздарымен мәміле жасауға рұқсат алу үшін БФЖТ-тың, қызметкерлердің, қаржылық есептілікке қолжетімділігі бар адамдардың өтініші (5.6-тармақ) | БФЖТ-тың, қызметкерлердің, ҚМГ қаржылық есептілігіне қолжетімділігі бар адамдар | ЭҚЖ-дағы қызметтік жазбасы |
| **нет****6****да** | Тыйым салу кезеңінде бағалы қағаздармен мәміле жасауды келісу (5.6-тармақ) | БФЖТ үшін жауапты құрылымдық бөлімше / Директорлар кеңесінің аудит комитеті | БФЖТ үшін жауапты құрылымдық бөлімше / Директорлар кеңесінің аудит комитетінің бұрыштамасы |
| **7** | ҚМГ бағалы қағаздарымен мәміле жасау (5.6-тармақ) | ҚМГ қаржылық есептілігіне қолжетімділігі бар тұлғалар | Жасалған мәміле туралы ақпарат |
| **8** | Инсайдерлік ақпаратты ашу (5.7-тармақ.) | Жауапты құрылымдық бөлімше, баспасөз қызметі | Хаттар; есептер; пресс-релиздер; корпоративтік веб-сайттағы және (немесе) өзге де БАҚ-тағы ақпарат |
| **Процестен шығу:** | **ҚМГ-да инсайдерлік ақпаратқа иелік ету мен пайдалануға ішкі бақылауды жүзеге асырудың регламенттелген тәртібі** |